ཤེས་ཡོན་ནི་འཚོ་བ་ཡག་པོ་ཞིག་གི་གྲུབ་ཆ་ཡིན།ཡིན་ཡང༌།དེ་ནི་ཀུན་སྤྱོད་ཀྱི་ཤེས་ཡོན་མིན།དེའི་དོན་ནི་ཚན་རིག་གི་ཤེས་ཡོན་དང་བདེན་དོན་གྱི་དམིགས་བསལ་ཤེས་ཡོན་ཞིག་ལ་གོ་དགོས།རུའུ་སེལ་གྱིས་་ཀུན་སྤྱོད་ཤེས་ཡོན་གྱི་རང་བཞིན་འཚོ་གནས་ལ་ཁས་ལེན་བྱེད་ཀྱི་མེད།བྱིས་པ་ཞིག་ལ་ན་ཚ་བྱུང་བར་ཆ་བཞག་ན།བརྩེ་བ་ཡིས་ཁྱོད་ལ་དེ་དྲག་པར་རེ་བ་རྒྱག་འཇུག་གིན་ཡོད།ཚན་རིག་གིས་ཁྱོད་ལ་དེ་ཇི་ལྟར་སྒྲུབ་དགོས་པར་བརྗོད་ཀྱི་ཡོད།དེའི་དབར་ལ་ཀུན་སྤྱོད་རྣམ་གཞག་གི་འཕེལ་རྒྱས་ཀྱི་དུས་རིམ་ཞིག་མེད།ཁྱོད་ཀྱི་བྱིས་པ་དྲག་ཏུ་བཅུག་ན་བཟང་ཤོས་ཡིན་པ་མིག་སྟོན་གསལ་བཤད་བྱས་ཡོད་པ་རེད།ངེས་གཏན་གྱི་བྱ་སྤྱོད་ལ་ལ་ཞིག་ཤེས་ཡོན་གྱི་ཐབས་ལམ་དང་ལྷན་དུ་བསམ་འདུན་དག་ལས་ཐད་ཀར་འབྱུང་གི་ཡོད།འདི་ནི་བྱ་སྤྱོད་བཟང་ངན་གང་ཡིན་རུང་ཚང་མར་གཅིག་གྱུར་གྱི་བདེན་པར་ཁྱབ་ཀྱི་ཡོད།འགྲོ་བ་མིའི་བྱ་སྤྱོད་དག་མི་འདྲ་བའི་རྐྱེན་གྱིས་དེའི་ཐབས་ལམ་དག་དང་མཇུག་འབྲས་དག་ཀྱང་མ་འདྲ་བ་འབྱུང་གི་ཡོད།མ་འདྲ་བ་འདི་ཚོ་ལ་བརྟེན་ཏེ་འགྲོ་བ་མིའི་བསམ་འདུན་དག་གི་ནང་དུ་རྩོད་རྙོག་འབྱུང་གི་ཡོད་པ་རེད།ཚོགས་པ་དག་ལ་དྲང་བདེན་ཡོང་ཆེད།མི་རྣམས་ཀྱིས་རང་གི་བྱ་སྤྱོད་ལ་སྤྱི་ཚོགས་ཀྱིས་ཁས་ལེན་མིན་ལ་བརྟེན་ཏེ་ལེགས་ཉེས་ཀྱི་ལམ་ལུགས་ཤིག་བཟོས་ཡོད།ལམ་ལུགས་འདི་དག་ལ་ཀུན་སྤྱོད་ཀྱི་ཚད་གཞི་ཞེས་བཏགས་ཡོད་པ་རེད།ཡིན་ནའང༌།ཕྱི་རོལ་གྱི་འགྲོ་བ་མིའི་བསམ་འདུན་དག་ལ་ཀུན་སྤྱོད་ཀྱི་ཚད་གཞི་ཞེས་བ་མེད།༩